| Broj: | 10 – 2579 |
| --- | --- |
| Datum: | 26.10.2023. godine |

Uvaženi,

Privredna komora Crne Gore, **u srijedu 1.11.2023. godine, sa početkom u 10 časova**, u prostorijama Privredne komore Crne Gore (Novaka Miloševa 29/II, Podgorica), organizuje seminar:

**„Značaj mentorstva u poslovnom svijetu“**

Seminar se organizuje sa ciljem unapređenja konkurentnosti zaposlenih. Mentorstvo, odnosno odnos između mentora i mentija je izuzetno značajan u poslovnom svijetu, kako za one koji se nalaze na samim počecima poslovne karijere, tako i za one koji dugo i kvalitetno obitavaju u profesionalnom svijetu. Proces mentorstva je izuzetno važan jer, između ostalog, utiče na produktivnost poslovnog procesa, utiče na povećanje stepena odgovornosti zaposlenih, pojačava stepen zadovoljstva zaposlenih u procesu rada, utiče i na smanjenje odsustva zaposlenih.

Mentor je neko ko motiviše, podržava, bodri i usmjerava, i ko, zahvaljujući svom iskustvu, može da uvidi one segmente (u radu, razvoju ličnosti) kojima je potrebno posvetiti posebnu pažnju i na kojima treba dodatno raditi. Mentorstvo nije jednosmjeran put, već dvosmjeran proces učenja i podržavanja. Kroz mentorstvo ulažemo u svoj rast i razvoj ne samo na profesionalnom nivou, već i na nivou ličnog razvoja u smislu sticanja specifičnih vještina i kompetencija.

Kako bismo bili u prilici da uspješno organizujemo događaj, kao i zbog ograničenog broja učesnika, molimo vas da blagovremeno odredite svoje predstavnike, pri čemu će pravo prvenstva učešća biti prema redosljedu prijavljanja. Troškovi seminara su pokriveni projektom.

Prisustvo možete potvrditi popunjavanjem prijave preko [LINK-a](https://docs.google.com/forms/d/e/1FAIpQLSc4cAQ_p_S7TWInyZTWq8HBImI-9mI3ULN31G5tXvvH66FRFg/viewform?usp=pp_url), **najkasnije do utorka 24.10.2023. godine.** Agenda seminara je u prilogu poziva.

Kontakt telefon za dodatne informacije je 020 230 446.

S poštovanjem,

Sektor za obrazovanje i kvalitet

Direktor

Mladen Perazić, s.r.